16. 5. 86 Nr. L 130/21 De Europæiske Fællesskabers Tidende KOMMISSIONENS FORORDNING (EØF) Nr. 1482/86 af 15. maj 1986 om ændring af forordning (EØF) nr. 3717/85 om fastsættelse af tekniske foranstaltninger og kontrolforanstaltninger vedrørende fiskeriaktiviteter, der udøves af fartøjer, der fører portugisisk flag, i spanske farvande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 165, stk. 7, og ud fra følgende betragtninger : Kontrolforanstaltningerne vedrørende fartøjer, der udøver fiskeri efter abalcore, bør styrkes ; det er nødvendigt at forkorte gyldighedsperioden for de periodiske lister, at udvide de særlige betingelser, der skal opfyldes for at få tilladelse til fiskeri, til også at omfatte fartøjer på over 20 bruttoregistertons (BRT) samt at fast- sætte en særlig ordning for fartøjer på under 20 BRT; Kommissionens forordning (EØF) nr. 3717/85 ()) bør derfor ændres ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fiskeressourcer — UDSTEDT FØLGENDE FORORDNING : Artikel 1 I forordning (EØF) nr. 3717/85 foretages følgende ændringer : 1. Artikel 3, stk. 2, andet afsnit, affattes således : »Listen over fartøjer, der udøver fiskeri efter stærkt vandrende fiskearter, bortset fra tun, fremsendes mindst 15 dage inden datoen for dens ikrafttræden ; denne liste dækker en periode på mindst to kalender- måneder. Listen over fartøjer, der udøver fiskeri efter albacore, fremsendes mindst 15 dage inden datoen for dens ikrafttræden ; denne liste dækker en periode fra den første til den femtende dag i måneden eller fra den sekstende til den sidste dag i måneden.« () EFT nr. L 360 af 31. 12. 1985, s. 14. 2. Artikel 3, stk. 3, fjerde led, affattes således : »— den i tiltrædelsesaktens artikel 158, stk. 2, omhandlede koefficient, og for fartøjer, der udøver fiskeri efter albacore, den koefficient, der vedtages af Rådet i henhold til tiltrædelsesaktens artikel 165, stk. 6.« 3. Følgende afsnit indsættes som andet afsnit i artikel 8 : »De portugisiske myndigheder meddeler mindst 24 timer inden indsejling i Spaniens 200-sømilezone de i punkt 7 i bilaget nævnte nationale kontrolmyndig- heder de oplysninger, der er modtaget i henhold til punkt 8.1 i bilaget og inden 24 timer efter fartøjets ankomst til hjemhavnen, oplysningerne i henhold til punkt 8.2 i bilaget.« 4. I bilaget affattes overskriften til punkt B således : »Supplerende bestemmelser, der skal overholdes af alle fartøjer med undtagelse af dem, der udøver fiskeri efter stærkt vandrende fiskearter, bortset fra tun« S. I bilaget affattes indledningen til punkt 3, første afsnit, således : »3. — Alle fartøjer, der har tilladelse til at fiske, bortset fra fartøjer på under 20 BRT, der har tilladelse til at udøve fiskeri efter albacore, og som ikke har radio om bord, meddeler de i punkt 7 nævnte kompetente natio- nale kontrolmyndigheder de i punkt 4 omhandlede oplysninger i den angivne rækkefølge :« 6. Følgende punkt indsættes i bilaget som punkt 8: »8. Fartøjer på under 20 BRT, der har tilladelse til at udøve fiskeri efter albacore, og som ikke har radio om bord, meddeler de portugisiske kontrolmyndigheder : 8.1. inden afsejling fra hjemhavnen og mindst 24 timer inden indsejling i Spaniens 200-sømile- zone : 8.1.1. forventet dato for indsejling i og udsejling fra Spaniens 200-sømilezone ; ' 8.1.2. i hvilket ICES- og CECAF-kvadrat, det er plan- lagt at fiske ;